Psalms 14 - Heilige Bybel [Afrikaanse Bybel 1933/1953]
&nbspVir die musiekleier. 'n Psalm van Dawid. Die dwaas sê in sy hart: Daar is geen God nie. Sleg, afskuwelik maak hulle hul dade; daar is niemand wat goed doen nie.
&nbspDie HERE het uit die hemel neergesien op die mensekinders, om te sien of daar iemand verstandig is, wat na God vra.
&nbspHulle het almal afgewyk, tesame het hulle ontaard; daar is niemand wat goed doen, ook nie een nie.
&nbspHet al die werkers van ongeregtigheid dan geen kennis nie, die wat my volk opeet asof hulle brood eet? Hulle roep die HERE nie aan nie.
&nbspD r het skrik hulle oorweldig, want God is by die regverdige geslag.
&nbspDie raad van die ellendige -- julle kan dit tot skande maak; waarlik, die HERE is sy toevlug.
&nbspAg, mag die verlossing van Israel uit Sion kom! As die HERE die lot van sy volk verander, dan sal Jakob juig, Israel sal bly wees.